Prezident qarori bilan Alisher Navoiy nomidagi xalqaro jamoat fondi tashkil etildi. Adliya vazirligi xabariga ko‘ra, mazkur fond: Alisher Navoiy hayoti, yuksak insonparvarlik g‘oyalari va ilmiy-adabiy merosini respublikada va xalqaro miqyosda keng o‘rganadi hamda targ‘ib qiladi; Alisher Navoiy asarlarini xorijiy tillarga tarjima qilib, mukammal ilmiy nashrlar yaratadi hamda ularni respublikada va chet ellarda nashr etadi; Alisher Navoiyning ilmiy-adabiy merosini tadqiq etayotgan adib va olimlar faoliyatiga ko‘maklashadi. Qaror bilan shuningdek, fond Vasiylik kengashi tarkibi hamda fond tuzilmasi ma’qullandi.